
Europa-Parlamentet,
–	der henviser til Kommissionens forslag til Europa-Parlamentet og Rådet (COM(2023)0338),
–	der henviser til artikel 294, stk. 2, artikel 212 og artikel 322, stk. 1, i traktaten om Den Europæiske Unions funktionsmåde, på grundlag af hvilke Kommissionen har forelagt forslaget for Parlamentet (C9‑0210/2023),
–	der henviser til artikel 294, stk. 3, i traktaten om Den Europæiske Unions funktionsmåde,
–	der henviser til, at de kompetente udvalg har godkendt den foreløbige aftale i henhold til forretningsordenens artikel 74, stk. 4, og at Rådets repræsentant ved skrivelse af 14. februar 2024 forpligtede sig til at godkende Europa-Parlamentets holdning, jf. artikel 294, stk. 4, i traktaten om Den Europæiske Unions funktionsmåde, 
–	der henviser til forretningsordenens artikel 59, 
–	der henviser til de fælles drøftelser mellem Udenrigsudvalget og Budgetudvalget, jf. forretningsordenens artikel 58, 
–	der henviser til skrivelser fra Budgetkontroludvalget og Udvalget om Landbrug og Udvikling af Landdistrikter,
–	der henviser til betænkning fra Udenrigsudvalget og Budgetudvalget (A9-0286/2023),
1.	vedtager nedenstående holdning ved førstebehandling[footnoteRef:1]; [1:  	Denne holdning erstatter de ændringer, der blev vedtaget den 17. oktober 2023 (Vedtagne tekster, P9_TA(2023)0363).] 

2.	godkender Europa-Parlamentets og Rådets fælles erklæring, der er vedføjet som bilag til denne beslutning, og som vil blive offentliggjort i C-udgaven af Den Europæiske Unions Tidende;
3.	godkender Europa-Parlamentets, Rådets og Kommissionens fælles erklæring, der er vedføjet som bilag til denne beslutning, og som vil blive offentliggjort i C-udgaven af Den Europæiske Unions Tidende;
4.	anmoder om fornyet forelæggelse, hvis Kommissionen erstatter, i væsentlig grad ændrer eller agter i væsentlig grad at ændre sit forslag;



5.	pålægger sin formand at sende Parlamentets holdning til Rådet og Kommissionen samt til de nationale parlamenter.

Europa-Parlamentets holdning fastlagt ved førstebehandlingen den 27. februar 2024 med henblik på vedtagelse af Europa-Parlamentets og Rådets forordning (EU) 2024/... om oprettelse af Ukrainefaciliteten


(Eftersom der var indgået en aftale mellem Parlamentet og Rådet, svarer Parlamentets holdning til den endelige retsakt, forordning (EU) 2024/792.)





BILAG TIL DEN LOVGIVNINGSMÆSSIGE BESLUTNING
Fælles erklæring fra Europa-Parlamentet og Rådet om den relevante budgetkontoplan for Ukrainefaciliteten[footnoteRef:2] [2:  	Europa-Parlamentets og Rådets forordning (EU) 2024/792 af 29. februar 2024 om oprettelse af Ukrainefaciliteten (EUT L, 2024/792, 29.2.2024, ELI: http://data.europa.eu/eli/reg/2024/792/oj).] 

Uden at det berører budgetmyndighedens beføjelser inden for rammerne af den årlige budgetprocedure og Kommissionens beføjelser til at fastlægge budgetforslaget, opfordrer Europa-Parlamentet og Rådet Kommissionen til at foreslå, at der oprettes mindst én budgetpost for Ukrainefacilitetens søjle I, to budgetposter inden for søjle II, herunder for tilførsler til den fælles hensættelsesfond for garantien for Ukraine, der er oprettet i henhold til kapitel IV i forordningen om Ukrainefaciliteten, tre budgetposter inden for søjle III for EU-tiltrædelsesbistand og andre foranstaltninger, tilskud til låneomkostninger og tilførsler til den fælles hensættelsesfond – tilbageværende – og en særlig budgetpost for udgifter til teknisk og administrativ bistand til gennemførelsen af faciliteten.

Fælles erklæring fra Europa-Parlamentet, Rådet og Kommissionen om Ukrainefacilitetens ekstraordinære karakter[footnoteRef:3] [3:  	Europa-Parlamentets og Rådets forordning (EU) 2024/792 af 29. februar 2024 om oprettelse af Ukrainefaciliteten (EUT L, 2024/792, 29.2.2024, ELI: http://data.europa.eu/eli/reg/2024/792/oj).] 

Europa-Parlamentet, Rådet og Kommissionen er enige om, at Ukrainefaciliteten er et ekstraordinært instrument af mellemlang varighed med stor geopolitisk betydning, der er tilpasset usikkerheden og de hidtil usete udfordringer med at støtte et land i krig med direkte konsekvenser for Unionens sikkerhed. Som følge heraf skaber Ukrainefaciliteten balance mellem fleksibilitet og programmerbarhed i Unionens indsats for at afhjælpe Ukraines finansieringsgab og genopretnings-, genopbygnings- og moderniseringsbehov og støtter samtidig Ukraines reformbestræbelser som led i landets vej mod tiltrædelse af Unionen. De mål og finansierings- og forvaltningsordninger, der er opnået enighed om for Ukrainefaciliteten, modsvarer den ekstraordinære og specifikke kontekst og de udfordringer, i forbindelse med hvilke denne særlige facilitet er blevet vedtaget.
Denne løsning for Ukraine bør derfor ikke danne præcedens for fremtidige instrumenter for økonomisk bistand til tredjelande.

